hotchpotch/miracl-hf-unified huggingface dataset:
दुर्ग
दुर्ग (Durg) भारत के छत्तीसगढ़ राज्य के दुर्ग ज़िले में स्थित एक नगर है। यह ज़िले का मुख्यालय भी है। दुर्ग शहर शिवनाथ नदी के पूर्वी तट पर बसा हुआ है। यह भिलाई से सटा हुआ है, जिस से दुर्ग-भिलाई वास्तव में इन जुड़वा शहरों का एक ही संयुक्त्त नगरीय क्षेत्र है। राष्ट्रीय राजमार्ग ५३ दुर्ग को कई अन्य प्रमुख शहरों से जोड़ता है। टि्वनसिटी के तौर पर, दुर्ग-भिलाई शैक्षणिक और खेल केंद्र के रूप में न केवल प्रदेश में बल्कि देश में अपना स्थान रखता है। 2001 की जनगणना के अनुसार दुर्ग की जनसंख्या 435638 थी। यह राज्य दुसरा बड़ा शहर हैं। भिलाई के विकास और बसाहट के पीछे दुर्ग का बड़ा हाथ हैं। यहाँ से राजकीय राजमार्ग 7 भी गुजरता हैं जो इसे बेमेतरा और मुंगेली से जोड़ता हैं। दुर्ग-बालोद मार्ग को हाल ही में राष्ट्रीय राजमार्ग घोषित किया गया हैं।यहाँ का रविशंकर स्टेडियम छत्तीसगढ़ का सबसे बड़ा ग्राउंड हैं। यहाँ लवर जोन के रूप में। दादा-दादी नाना-नानी पार्क का निर्माण किया गया हैं। शिवनाथ नदी के तट पर नौकाविहार शुरू किया गया हैं।दुर्ग अपनी बेहतर ट्रैफिक सुविधाओं के लिए छत्तीसगढ़ में प्रसिद्ध हैं। दुर्ग जंक्शन एक बहुत बड़ा रेलवे जंक्शन हैं जो भारत के सभी बड़े शहरों से सीधे जुड़ा हुआ हैं।इसके अलावा दुर्ग शहर में कई निजी शैक्षणिक संस्थान हैं, जो प्रदेश में अद्रितीय हैं। यहां बहुत सारे Coaching संस्थान हैं , जहां अन्य जिलो एवम् शहरों से बच्चे पड़ने आते हैं।
राजनांदगाँव
राजनांदगाँव (Rajnandgaon) भारत के छत्तीसगढ़ राज्य के राजनांदगाँव ज़िले में स्थित एक नगर है। यह ज़िले का का मुख्यालय भी है।
यह दक्षिण-पूर्वी रेलवे के मुंबई-हावड़ा मार्ग पर स्थित है। राष्ट्रीय राजमार्ग 6 राजनादगाँव से होकर गुजरती है। यहाँ से निकटतम हवाई अड्डा लगभग 70 किमी दूर माना (रायपुर) में स्थित है। 9 तहसील 9 विकासखंड जिले मे है। यह राज्य का सबसे बड़ा जिला है।
राजनांदगाँव का पुराना नाम नंदग्राम था। राजनंदगाँव में सोमवंशियों, कलचुरियों और मराठों का शासन रहा।
2011 की भारत जनगणना के अनुसार यहाँ की जनसँख्या 1,63,122 थी। इनमे से 81,929 पुरुष एवं 81,185 महिलाएँ थीं।
अमरेली
अमरेली (Amreli) भारत के गुजरात राज्य के अमरेली ज़िले में स्थित एक नगर है।
अमरेली गुजरात के सौराष्ट्र भाग के अमरेली जिले का मुख्य शहर है। गुजरात के प्रथम मुख्यमंत्री डॉ॰ जीवराज महेता का जन्म इसी नगरी में हुआ था।
एैसा माना जाता है कि सन ५३४ में अनुमानजी के नाम से यह स्थान पहचाना जाता थी। अमलीक और अमरावती नाम भी प्रयोग कीए जाते थे। ये नगर का पौराणीक संस्कृत नाम अमरावली था। बाद में गायकवाडी शासन काल में सुबा विठ्ठलराव ने रामजी विरडिया को अधिकार सोंपा जीसने महाल में अमरेली नगर बसाया था। अमरेली के इतिहास के अवशेष गीरधरभाई संग्रहालय में सुरक्षित है।
भावनगर
भावनगर (Bhavnagar) गुजरात राज्य का एक शहर है। भावनगर शहर, भावनगर ज़िले का मुख्यालय है और गुजरात राज्य के पश्चिमी भारत में स्थित है। भावनगर गुजरात राज्य, उत्तर में अहमदाबाद ज़िले के पूर्व में खम्भात की खाड़ी, दक्षिण में सुरेन्द्रनगर ज़िले और पश्चिम में जुनागढ़ ज़िले से घिरा हुआ है। भावनगर दक्षिणपूर्वी काठियावाड़ और सौराष्ट्र क्षेत्र में स्थित है। शासकीय राज्यों की राजधानी भावनगर अनेकों तालाबों और मंदिरों का घर कहा जाता था।
भावनगर की स्थापना 1743 में भावसिंहजी गोहिल द्वारा एक छोटे से गाँव वडवा के किनारे मावनगर बोरोज की थी। उनके पूर्वज मारवाड़ (राजस्थान) से यहाँ आए थे। उस समय यह एक फलता-फूलता बंदरगाह था। वर्तमान समय में घोंघा और अलंग बंदरगाह पर जहाज़ तोड़ने का बहुत बड़ा उद्योग विकसित हुआ है। टाउन हॉल पहले दरबार हॉल (1932 ईस्वी) के नाम से प्रसिद्ध था, जहाँ सर कृष्णकुमार सिंह जी का राज्याभिषेक संपन्न हुआ था। विक्टोरिया पार्क पक्षी प्रेमियों और प्रकृति प्रेमियों का स्वर्ग है। 1947 तक यह एक रियासत की राजधानी था, जिसके बाद भारतीय संघ में इसका विलय हो गया।
भावनगर मुम्बई और सूरत से बहुत सी घरेलू वायुसेवाओं के साथ जुड़ा हुआ है।
भावनगर पश्चिमी रेलवे लाइन से जुड़ा है।
राज्य परिवहन की बसें और प्राइवेट लक्ज़री कोच इस शहर को गुजरात के कई अन्य केन्द्रों से जोड़ती है।
भावनगर की मुख्य फ़सलों में बाजरा, गेहूँ और कपास की उपज होती है।
भावनगर एक महत्त्वपूर्ण वाणिज्यिक एवं औद्योगिक केंद्र है और यहाँ कताई और बुनाई मिलें हैं। इसके अलावा यहाँ धातु-शिल्प, टाइल व ईंट बनाने के कारख़ाने, लोहे का ढलाईख़ाना और एक रासायानिक संयंत्र भी है। यहाँ केंद्रीय लवण एवं समुद्री रसायन शोध संस्थान स्थित है। बंदरगाह पर स्थित लॉक गेट एशिया में अपने ढंग का अनोखा है।
भावनगर में पढ़ाई के अनेकों अच्छे संस्थान है। जिनमें प्रमुख है सर पी. पी. साइंस इंस्टीट्यूट, श्यामलदास कॉलेज (जहाँ महात्मा गाँधी ने शिक्षा ग्रहण की थी), एलफर्ड हाई स्कूल और केन्द्रीय नमक शोध संस्थान है।
पर्यटको के लिए यहाँ शत्रुंजय हिल पर स्थित जैन मंदिर पलिताना और वेलवदर अभ्‍यारण्य भारतीय ब्लैक बक का प्रसिद्ध घर है। दरबारगढ़ (शाही निवास) नगर के मध्य में स्थित है। भावनगर के शासकों ने मोतीबाग़ और नीलमबाग़ महल को अपना स्थाई निवास बनाया था। भावनगर लगभग दो शताब्दी तक बड़ा बन्दरगाह बना रहा और यहाँ से अफ्रीका, मोजांबिक, जंजीबार, सिंगापुर और खाड़ी के देशों के साथ व्यापार चलता था। गाँधी स्मृति एक संग्रहालय है जहां गांधीजी से संबंधित पुस्तकें और गांधीजी के फोटो देखे जा सकते हैं। साथ ही यहाँ सौराष्ट्र की संस्कृति का प्रतिनिधित्व करने वाली सामग्री का अच्छा संग्रह भी है। गाँधी संग्रहालय, बर्टन पुस्तकालय और तक्तेश्वर मंदिर यहाँ के प्रमुख दर्शनीय स्थल हैं।
सन् 2001 की जनगणना के अनुसार भावनगर शहर की जनसंख्या 5,10,958 थी। सन् 2011 तक यह बढ़कर 5,93,768 हो गई।
धंधुका
धंधुका भारत के गुजरात राज्य में अहमदाबाद जिले में एक शहर और एक नगर पालिका है। इसके अलावा, यह भाल क्षेत्र का एक हिस्सा है।
भरूच
भरूच (Bharuch) भारत के गुजरात राज्य के भरूच ज़िले में स्थित एक नगर है। यह ज़िले का मुख्यालय भी है। इतिहास में यह शहर ब्रोच (Broach) और भृगुकच्छ (Bhrugukachchha) के नाम से जाना गया है। तीसरी शताब्दी में रोमन स्रोत इसे बरुगाज़ा (Barugaza) कहते थे। शहर खंभात की खाड़ी के किनारे नर्मदा नदी के मुहाने पर बसा हुआ है।
कपड़वंज
कपड़वंज (Kapadwanj) भारत के गुजरात राज्य के खेड़ा ज़िले में स्थित एक नगर है।
"कपड़वंज" शब्द "कपड़ा" और "वाणिज्य" को जोड़कर बना है। शहर के नाम का अर्थ है "कपड़ों के व्यापार का केन्द्र"।
छोटा उदयपुर
छोटा उदयपुर (Chhota Udaipur) भारत के गुजरात राज्य के छोटा उदयपुर ज़िले में स्थित एक नगर है। यह ज़िले का मुख्यालय भी है।
मांडवी लोकसभा क्षेत्र
मांडवी गुजरात प्रान्त का एक शहर है।
आनंद लोकसभा क्षेत्र
आणंद गुजरात प्रान्त का एक शहर है।
सुरेन्द्रनगर
सुरेन्द्रनगर (Surendranagar), जो सुरेन्द्रनगर दुधरेज (Surendranagar Dudhrej) भी कहलाता है, भारत के गुजरात राज्य के सुरेन्द्रनगर ज़िले में स्थित एक नगर है। यह ज़िले का मुख्यालय भी है।
बीदर
बीदर (Bidar) भारत के कर्नाटक राज्य के बीदर ज़िले में स्थित एक नगर है। यह उस ज़िले का मुख्यालय भी है।
बीदर के उत्तर में नांदेड़ तथा लातूर उस्मानाबाद, पश्चिम तथा उत्तर-पश्चिय में उस्मानाबाद, दक्षिण में गुलबर्गा तथा पूर्व में मेदक जिले स्थित हैं। इसके मध्य में २,३५० फुट ऊँचा पठार है। यहाँ का जलवायु शुष्क तथा स्वास्थ्यप्रद है। वर्षा का वार्षिक औसत ३७ इंच है। कृषि में ज्वार, गेहूँ, धान, बाजरा, कपास तथा तिलहन उगाए जाते हैं। हैदराबाद के चौथे निज़ाम - नासिर-उद-दौला - आसफ जाह चतुर्थ का जन्म इसी शहर में हुआ था।
बीदर में कई नरश्मीहा स्वामी मंदिर,पापनास गुरुद्वारे तथा मस्जिदें हैं।
कोलार
कोलार (Kolar) भारत के कर्नाटक राज्य के कोलार ज़िले में स्थित एक नगर है। यह ज़िले का मुख्यालय भी है।
कोलार भारत के पुराने स्थलों में से है। इस जगह के निर्माण में चोल और पल्लव का योगदान रहा है। मध्‍यकाल में यह विजयनगर के शासकों के अधीन रहा। कोलार में कई पर्यटन स्थल है जहां आप जा सकते हैं। हैदर अली के पिता का मकबरा कोलार की पुरानी इमारतों में से है।
कोलार की स्थिति पर है। यहां की औसत ऊंचाई है ।
कोलार के इतिहास का सम्बन्ध कई प्रमुख दन्तकथाओं से है। इसका सम्बन्ध मुलबगल तालुक के अवनी से है। इसे अवनी क्षेत्र के नाम से भी जाना जाता है। ऐसा माना जाता है कि ऋषि वाल्मीकि (रामायण महाकाव्य के रचनाकार) यहां पर ठहरें थे। इसके अलावा श्रीराम लंका से अयोध्या वापस आ रहे थे तो वह भी कुछ समय के लिए यहां पर रूके थे। राम द्वारा सीता को ठुकराए जाने पर सीता जी अपने दोनों पुत्रों लव व कुश के साथ अवनी में ही शरण लिया था।
एल आकार में बने इस मंदिर में दो प्रमुख मंदिर दुर्गा (कोलारम्मा) और सप्तमात्रा स्थित है। सप्तमात्रा काफी बड़ा मंदिर है। यह मंदिर द्रविडियन शैली में बना हुआ है। विमान इस शैली की प्रमुख विशेषता होती है। इस मंदिर का निर्माण ग्याहरवीं शताब्दी में हुआ था। इस मंदिर के भीतर महाद्वार बना हुआ है।
यह काफी प्रसिद्ध मंदिर है। यह मंदिर मुलाबगल, होयसल वंश की राजधानी से 12 किलोमीटर की दूरी पर स्थित है। इस मंदिर में कुरूदमेल गणेश की 13.5 फुट ऊंची प्रतिमा स्थापित है।
यह मंदिर विजयनगर शैली का अनूठा उदाहरण है। यह मंदिर हजारों की संख्या में श्रद्धालुओं को अपनी ओर आकर्षित करता है।
कम्मासन्द्रा गांव कोलार से 6 किलोमी. की दूरी पर स्थित है। यहां 80 लाख से भी अधिक लिंग स्थापित है। 108 फीट से अधिक ऊंचा लिंग यहां का प्रमुख आकर्षण है। पर्यटकों के लिए यहां रहने व मुफ्त खाने की सुविधा उपलब्ध है।
यह सोने की खान कोलार से 27 किलोमीटर की दूरी पर स्थित है। इसके अलावा यहां कुछ समय पहले ही बी.ई.एम.एल की स्थापना की गई है।
कोलर बेत्ता या कोलर पर्वत सतश्रीगा पर्वत के नाम से भी जाना जाता है। यह स्थान प्रसिद्ध पर्यटन स्थलों में से एक है।
बेलगाम
बेलगाम (Belgaum), जिसे बेलगावी (Belagavi) और बेलगाव (Belgaon) भी कहा जाता है, भारत के कर्नाटक राज्य के बेलगाम ज़िले में स्थित एक नगर है। यह उस ज़िले का मुख्यालय भी है।
बेलगाम में एक प्रसिद्ध जेल है, जहाँ भारत के स्वतंत्रता संग्राम के दौरान विनायक दामोदर सावरकर को रखा गया था।
हासन
हासन (Hassan) भारत के कर्नाटक राज्य के हासन ज़िले में स्थित एक नगर है। यह उस ज़िले का मुख्यालय भी है। यहाँ पर इसरो की मुख्य नियंत्रण सुविधा स्थित है।
शहर का नाम यहाँ के अम्बा देवी को समर्पित हासनाम्बा मंदिर पर पड़ा था।
चिक्कबल्लापुर
चिक्कबल्लापुर (कन्नड : ಚಿಕ್ಕಬಳ್ಳಾಪುರ) भारत के कर्नाटक राज्य के चिक्कबल्लापुर जिले में स्थित एक नगर है। यह उस ज़िले का मुख्यालय भी है।
यह कोलार से ५४ किलोमीटर दूर पुराने बंगलुरु-बेलोरो सड़क पर बसा हुआ है। यहाँ प्राचीन काल से लोहे की वस्तुएँ बनाई जाती हैं। रेशम उद्योग भी यहाँ है। भारतरत्न मोक्षगुंडम विश्वेश्वरय्या का जन्मस्थान मुद्देनहल्लि गाँव यहाँ से मात्र ३ किमी दूर है।
गुलबर्ग
गुलबर्गा, जिसे आधिकारिक तौर पर कलबुरगी कहते हैं, भारतीय राज्य कर्नाटक (भारत) का एक प्रमुख शहर है। यह गुलबर्गा जिले का प्रशासनिक मुख्यालय और उत्तर कर्नाटक क्षेत्र का एक प्रमुख शहर है। गुलबर्गा, कर्णाटक की राज्यधानी बैंगलोर के उत्तर में हैं 623 किलोमीटर और हैदराबाद से 220 किलोमीटर दूर है। गुलबर्गा पहले हैदराबाद राज्य के अंतर्गत आता था लेकिन 1956 के राज्य पुनर्गठन अधिनियम में नवगठित मैसूर राज्य (अब कर्नाटक के रूप में जाना जाता है) में शामिल किया गया था।
गुलबर्गा तुअर दाल एवं चूना पत्थर के लिए प्रसिद्ध है। यह जिला तेजी से शहरीकरण की ओर बाद रहा है एवं गुलबर्गा महानगर क्षेत्र के अंतर्गत आता है। यह शहर अपने वास्तुकला, ऐतिहासिक और धार्मिक महत्व के कई स्थानों के लिए जाना जाता है।
गुलबर्गा का इतिहास 6 वीं सदी से प्रारंभ होता है। जब राष्ट्रकूट राजवंश ने इस क्षेत्र पर अपना नियंत्रण किया लेकिन थोड़ी अवधि के भीतर यह चालुक्यों के नियंतरण में आ गया और 200 से अधिक वर्षों के लिए उन्होंने अपनी सत्ता कायम रखी। कालाहारी वंश जिन्होंने राष्ट्रकूट के बाद सत्ता हासिल कर 12 वीं सदी तक इस राज्य पर शासन किया। गुलबर्गा (उर्दू में इसका अर्थ फूल और बगीचों का शहर) का नाम बदलकर कालाबुरगी (कन्नड़ में इसका अर्थ काला-कला /मजबूत पत्थर किला) [प्रशस्ति पत्र की जरूरत]) 1 नवंबर, 2014 को कर दिया गया।
इस्लामी कला का सबसे बड़ा संग्रह गुलबर्गा के स्थापत्य कला में देखा जा सकता है
गुलबर्गा दक्कन के पठार पर स्थित है। इस जिले से दो प्रमुख नदिया, कृष्णा और भीमा बहती है। यहाँ पर काली मिटटी प्रमुखता से पाई जाती हैं। इस जिले में कई पानी के कई टैंक है, जो नदी के साथ-साथ बने हुए हैं जिनसे भूमि की सिंचाई की जाती है। ऊपरी कृष्णा प्रोजेक्ट ज्वार जिले में एक प्रमुख सिंचाई उपक्रम है। इस क्षेत्र के मुख्य फसलों मूंगफली, चावल, दाल हैं। गुलबर्गा औद्योगिक रूप से एक पिछड़ा क्षेत्र है लेकिन अब यह सीमेंट, कपड़ा, चमड़ा और रासायनिक उद्योगों में वृद्धि के संकेत दे रहा है। गुलबर्गा विश्वविद्यालय में मेडिकल और इंजीनियरिंग कॉलेज भी है। शहर का भौगोलिक क्षेत्रफल 64 वर्ग किलोमीटर है।
गुलबर्गा जिले की जलवायु आमतौर पर शुष्क हैं जिसका तापमान 8 डिग्री सेल्सियस से 45 डिग्री सेल्सियस के बीच रहता हैं एवं वार्षिक वर्षा 750 मिमी होता है। गुलबर्गा में साल में तीन मुख्य सत्रों में बांटा गया है।
इन मौसमो के दौरान तापमान इस प्रकार रहता हैं:
2011 भारतीय जनगणना के अनुसार, गुलबर्गा की आबादी 1101989 है। गुलबर्गा की कुल जनसंख्या में पुरुष 55% और महिलाएं 45% हैं। गुलबर्गा का औसत साक्षरता दर में 67% है जो राष्ट्रीय औसत 59.5% से अधिक है। पुरुष साक्षरता 70% जबकि महिलाओं की साक्षरता 30% है।
घुमने के स्थान:
कोप्पल
कोप्पल (Koppal) भारत के कर्नाटक राज्य के कोप्पल ज़िले में स्थित एक नगर है। यह ज़िले का मुख्यालय भी है।
कोप्पल विभिन्न मंदिरों और किलों के लिए प्रसिद्ध है। यह जगह ऐतिहासिक रूप से भी काफी महत्वपूर्ण है। कोप्पल का इतिहास लगभग 600 वर्ष पुराना है।
कोपल (या कोप्पल, कन्नड़ : ಕೊಪ್ಪಳ) की स्थिति पर है। यहां की औसत ऊंचाई है ५३० मीटर (1738 फीट).
कनकगिरी कोप्पल की काफी पुरानी जगहों में से है। यह जगह गंगावती से 13 मील की दूरी पर स्थित है। कनकगिरी का अर्थ भगवान का पर्वत है। इसका पुराना नाम स्‍वर्णनगरी था, जिसका अर्थ भी यही होता है। ऐसा माना जाता है कि संत कनक मुनि ने इस जगह पर तपस्या की थी। इसके अतिरिक्त यहां एक अन्य मंदिर भी है। जिसका निर्माण कनकगिरी के नेक ने करवाया था।
कनकगिरी के समीप ही कनकचलपथी मंदिर स्थित है। यह मंदिर काफी विशाल है। इस मंदिर की वास्तुकला काफी खूबसूरत है। यह मंदिर दक्षिण भारत के सबसे सुंदर मंदिरों में से है। इस मंदिर में बने हॉल और सुंदर स्तम्भ इसे और अधिक खूबसूरत बनाते हैं। इस मंदिर की दीवारों व गोपुरम पर काफी अच्छी तस्वीरें बनी हुई है। इस मंदिर में राजाओं और रानियों की मूर्तियां भी बनी हुई है। इन मूर्तियों के पत्थरों पर काली पॉलिश की हुई है। इसके अलावा यहां लकड़ी से बनी कई मूर्तियां भी है। फागुन माह में प्रत्येक वर्ष कनकचलपथी मंदिर में जात्रा (मेला) का आयोजन किया जाता है। इस मेले में प्रत्येक वर्ष काफी संख्या में लोग आते हैं।
यह किला कोप्पल के प्रमुख ऐतिहासिक किलों में से है। यह किला समुद्र तल से 400 फीट की ऊंचाई पर स्थित है। निश्चित रूप से इस बात का पता नहीं है कि इस किले का निर्माण किसने करवाया है। लेकिन ऐसा माना जाता है कि इस किले का निर्माण टीपू सुल्तान ने 1786 ई. में करवाया था। इस किले का जब पुनर्निर्माण करवाया गया था तो इसके लिए फ्रेंच इंजीनियरों की सहायता ली गई थी। मई 1790 ई. को ब्रिटिश सैनिकों और निजाम ने इस जगह को घेर लिया था। इस घेराबन्दी में इनका साथ सर जॉन मेलकोम ने भी दिया था।
महादेव मंदिर चालुक्यों द्वारा बनाए गए सबसे खूबसूरत मंदिरों में से एक है। मंदिर के भीतर एक स्तम्भ हॉल है जिसे 68 स्तम्भों की सहायता से बनाया गया है। इस मंदिर का निर्माण 1112 ई. में महादेव ने करवाया था। इस मंदिर की वास्तुकला काफी सुंदर है। यह मंदिर देश के श्रेष्ठ मंदिरों में से एक है।
यह जैनों के प्रमुख धार्मिक स्थलों में से है। यह काफी पुराना मंदिर है। इस मंदिर का निर्माण ग्यारहवीं शताब्दी के दौरान करवाया गया था। इस मंदिर में र्तींथकर और ब्रह्माक्ष की सुंदर प्रतिमाएं है।
यह मंदिर बहादुर बसादी से नौ किलोमीटर की दूरी पर स्थित है। इस मंदिर में ब्रह्माक्ष और पदावती की कांसे की बनी मूर्तियां स्थित है। यह मूर्तियां 13वीं व 16वीं शताब्दी की है। इसके अतिरिक्त इस मंदिर जैन तीर्थंकर शान्तिनाथ और भगवान अजीतनाथ की कांसे में बनी प्रतिमाएं भी है। यह मंदिर अपनी सुंदरता और शान्तिपूर्ण वातावरण के कारण भी श्रद्धालुओं को अपनी ओर आकर्षित करता है।
सबसे नजदीकी हवाई अड्डा बंगलुरू विमानक्षेत्र है। बंगलुरू से कोप्पल की दूरी 380 किलोमीटर है।
कोप्पल रेल मार्ग द्वारा कई प्रमुख शहरों जैसे बंगलुरू, हुबली, बेलगम, गोवा, त्रिपति, विजयवाड़ा, गंटूर, गंटकल, हैदराबाद और मिराज आदि से जुड़ा हुआ है।
कोप्पल कर्नाटक शहर के कई प्रमुख जगहों से जुड़ा हुआ है। यह स्थान सड़क मार्ग द्वारा बंगलुरू, हुबली, होसपट, बेलारी, रायचूर आदि से राष्ट्रीय राजमार्ग 63 द्वारा जुड़ा हुआ है। यह जगह बंगलुरू से 380 किलोमीटर और हुबली से 120 किलोमीटर की दूरी पर स्थित है।
उडुपी
उडुपी (Udupi), जिसे तुलू भाषा में ओडिपु कहा जाता है, भारत के कर्नाटक राज्य के उडुपी ज़िले में स्थित एक नगर है। यह उस ज़िले का मुख्यालय भी है।
उडुपी कृष्ण मंदिर, तुलु अष्टमथा के लिए उल्लेखनीय है और इसका नाम लोकप्रिय उडुपी व्यंजन पर है। यह भगवान परशुराम क्षेत्र के नाम से भी जाना जाता है, और कानाकाणा किंडी के लिए प्रसिद्ध है। तीर्थयात्रा का केंद्र, उडुपी को राजाता पीठ और शिवली (शिबालेल) के रूप में जाना जाता है। इसे मंदिर शहर भी कहा जाता है। मणिपाल उडुपी शहर के भीतर एक इलाके है। उडुई औद्योगिक हब मैंगलोर से लगभग 60 किमी उत्तर में स्थित है और सड़क के अनुसार राज्य की राजधानी बेंगलुरू के लगभग 422 किलोमीटर उत्तर में स्थित है।
चिक्कोड़ी
चिक्कोड़ी कर्नाटक प्रान्त का एक शहर है।
राजापुर, महाराष्ट्र
राजापुर (Rajapur) भारत के महाराष्ट्र राज्य के रत्नागिरि ज़िले में स्थित एक नगर और नगरपालिका परिषद है। यह राज्य की राजधानी मुम्बई से 385 किमी दूर है। यह इसी नाम की तालुका का मुख्यालय है।
बीजापुर सल्तनत काल के दौरान, राजापुर एक नौगम्य क्रीक के कारण महत्वपूर्ण समुद्री व्यापार केंद्र था जो इसे अरब सागर से जोड़ता है। यह अरब-भारत वाणिज्य में शामिल लोगों के लिए दक्कन के समृद्ध शहरों का एक पहुंच बिंदु था।
बीजापुर के जनरल अफजल खान को हराने के बाद, छत्रपति शिवाजी महाराज ने वर्तमान रत्नागिरी जिले में प्रवेश किया और महत्वपूर्ण बंदरगाहों और कस्बों पर कब्जा करना शुरू कर दिया। कई बीजापुरी सेनापति राजापुर भाग गए क्योंकि वहां के गवर्नर रुस्तम-ए-ज़मानी, शिवाजी महाराज के साथ मित्रतापूर्ण शर्तों पर था।
हालाँकि, शिवाजी महाराज के सेनापतियों में से एक, दारोजी ने राजापुर पर हमला किया। ईस्ट इंडिया कंपनी ने नमक, काली मिर्च, कैलोरी और कपास के व्यापार को सुविधाजनक बनाने के लिए हेनरी रीविंगटन के प्रभार के तहत शहर में कई लोगों को तैनात किया था। जब रुस्तम-ए-ज़मानी ने मराठा सेना के कूच के बारे में सुना, तो उसने कंपनी के दलालों में से एक से सांठ-गांठ कर, एक जहाज में धन के साथ भाग गया। रीडिंगटन ने उसे रोकने के लिए एक अंग्रेजी जहाज डायमंड भेजा। जब अंग्रेजो का उससे सामना हुआ, रुस्तम ने कंपनी को भुगतान के एवज में अपने दो जहाज के स्वामित्व की पेशकश की। उसी समय, मराठा भी पहुंचे, और अंग्रेजों से कहा कि वे उन्हें जहाज सौंप दें। अंग्रेजों ने इन्कार करते हुए, कहा की मराठा यदि रुस्तम पर बकाया पैसा दे दे। क्रोधित मराठों ने जैतापुर में कंपनी के दो दलालों, बागजी और बालाजी को जब्त कर लिया। जब अंग्रेज़ों ने फिलिप गेफ़र्ड को उनकी रिहाई की माँग करने के लिए भेजा, तो उन्हें भी गिरफ्तार कर लिया गया। तीनों कैदियों को 18 जनवरी 1660 को खरेपट्टन किले में ले जाया गया।
हेनरी रेनिंगटन ने फरवरी 1660 में शिवाजी महाराज को लिख, उनकी रिहाई का अनुरोध किया। इस बीच, दलालों ने उनकी रिहाई के लिए भी आग्रह किया था, और शिवाजी महाराज ने उन्हें मुक्त करने का आदेश जारी किया। शिवाजी महाराज ने भी राजापुर पर हमले की निंदा की, दारोजी को बर्खास्त कर दिया गया और राजापुर से सभी लूट को बहाल करने का आदेश जारी किया। हालांकि, खरेपट्टन के एक धूर्त अधिकारी ने बिना रिश्वत के गेफ़र्ड को मुक्त करने से इनकार कर दिया। उसने अपने एक छोटे मराठा दल के साथ गेफ़र्ड को दूसरे स्थान पर ले जाने का फैसला किया। रेनिंगटन ने एक सशस्त्र दल को भेजा, जिसने आकस्मिक रूप से भाग लिया और गेफ़र्ड को बल द्वारा बचाया जा सका।
अंग्रेजों और फ्रेंच ईस्ट इंडिया कंपनियों के कारखाने थे जो नाले के पास स्थित थे। यह ज्ञात है कि इन कारखानों को 18वीं शताब्दी की शुरुआत में छोड़ दिया गया था और बाद में कार्यालयों (कचहरियों) के लिए उपयोग किया जाने लगा।
राजापुर का उल्लेख मराठी लेखक रवींद्र पिंग के उपन्यास परशुरामची सावली में भी आता है।
राजापुर में स्थित है। इसकी समुद्र तल से औसत ऊंचाई 72 मीटर (236 फीट) है।
2001 की भारत की जनगणना के अनुसार, राजापुर की जनसंख्या 10,499 थी। पुरुषों की आबादी का 50% और महिलाओं का 50% है। राजापुर में औसत साक्षरता दर 78% है, जो राष्ट्रीय औसत 59.5% से अधिक है: पुरुष साक्षरता 82% है, और महिला साक्षरता 74% है। राजापुर में, 12% आबादी 6 साल से कम उम्र की है।
भंडारा
भंडारा (Bhandara) भारत के महाराष्ट्र राज्य के भंडारा ज़िले में स्थित एक शहर है। यह ज़िले का मुख्यालय भी है।
पंढरपुर
पंढरपुर (Pandharpur) भारत के महाराष्ट्र राज्य के सोलापुर ज़िले में स्थित एक नगर है। यह भीमा नदी के किनारे बसा हुआ है।
पंढरपुर वारकारी संप्रदाय या विट्ठल संप्रदाय का केंद्र है। विट्ठल संप्रदाय के महान संत ज्ञानेश्वर, नामदेव, एकनाथ, तुकाराम, सखूबाई चोखामेला महार और कर्मामेला महार आदि हुए हैं। विट्ठल संप्रदाय ने जन्म आधारित जाति व्यवस्था ऊंच-नीच अस्पृश्यता का विरोध किया और सन्यास के विचार का विरोध कर सांसारिक जीवन में रहकर दुखी और परित्यक्त लोगों की सेवा करना मानव का परम कर्तव्य माना । पंढरपुर नगर, दक्षिणी महाराष्ट्र राज्य, पश्चिमी भारत में स्थित है। यह भीमा नदी (घुमावदार बहाव के कारण यहाँ चंद्रभागा कहलाती है) के तट पर सोलापुर नगर के पश्चिम में स्थित है। सड़क और रेल मार्ग द्वारा आसानी से पहुंचने योग्य पंढरपुर एक धार्मिक स्थल है, जहां साल भर करोडों हिंदू तीर्थयात्री आते हैं। भगवान विष्णु के अवतार बिठोबा और उनकी पत्नी रुक्मिणी के सम्मान में इस शहर में वर्ष में चार बार त्योहार मनाए जाते हैं। मुख्य मंदिर का निर्माण 12वीं शताब्दी में देवगिरी के यादव शासकों द्वारा कराया गया था। यह शहर भक्ति संप्रदाय को समर्पित मराठी कवि संतों की भूमि भी है।
जालना
जालना (Jalna) भारत के महाराष्ट्र राज्य के जालना ज़िले में स्थित एक नगर है। यह उस ज़िले का मुख्यालय भी है।
मालेगांव
मालेगांव (Malegaon) भारत के महाराष्ट्र राज्य के नाशिक ज़िले में स्थित एक नगर है। यह शहर मुम्बई से 280 किलोमीटर उत्तर पूर्व दिशा में स्थित है।
कृषि उत्पादों का एक महत्त्वपूर्ण विपणन स्थल यह नगर हथकरघा उद्योग का विख्यात केंद्र है। 1940 के दशक से यहाँ काफ़ी तरक्की हुई। यहाँ उत्पादित सूती व रेशमी कपड़ा मुख्यत: मुंबई, पुणे (भूतपूर्व पूना) और सतारा भेजा जाता है।
यह एक शैक्षणिक केंद्र भी है और यहाँ पुणे विश्वविद्यालय, से संबद्ध कई महाविद्यालय है। जिनमे मोहम्मदिया तिबिया महाविद्यालय, डेंटल कॉलेज, एक इंजीनियरिंग और एक फार्मेसी कॉलेज है।
2001 की जनगणना के अनुसार मालेगांव की कुल जनसंख्या 5,50,000 थी।
यवतमाल
यवतमाल महाराष्ट्र प्रान्त का एक शहर है। यवतमाल शहर, पूर्वोत्तर महाराष्ट्र राज्य के दक्षिण-पश्चिम भारत में स्थित है। यवतमाल शहर नागपुर, मुंबई और हैदराबाद जाने वाले प्रमुख मार्गों पर स्थित है। यवतमाल कृषि क्षेत्र का क्षेत्रीय केंद्र है और यहाँ अमरावती विश्वविद्यालय से संबद्ध कुछ महाविद्यालय हैं। आसपास के क्षेत्र उत्तर और दक्षिण की नदी घाटियों तथा बीच के शुष्क पठार के कारण विषम दृश्य उपलब्ध कराते हैं। समूचा क्षेत्र विकास की राह ताक रहा है। यवतमाल की कुल जनसंख्या (2001 की जनगणना के अनुसार) 1,22,906; है। यवतमाल की कुल ज़िले की जनसंख्या 24,60,482 है।
सांगली
सांगली (Sangli) भारत के महाराष्ट्र राज्य के सांगली ज़िले में स्थित एक शहर है। यह सांगली मिरज कुपवाड़ महानगर पालिका के अंतर्गत आता है। सांगली कृष्णा नदी के किनारे बसा हुआ है।
सांगली शहर दक्षिण-पश्चिम भारत के पश्चिम एवं दक्षिण महाराष्ट्र राज्य में स्थित है। सांगली नगर पुणे-बंगलुरु रेलमार्ग पर कोल्हापुर के पूर्व में कृष्णा नदी के किनारे स्थित है। यह शहर भूतपूर्व सांगली राज्य (1761-1947) की राजधानी था। सांगली संस्थान के वर्तमान राजा विजयसिंहराजे पटवर्धन हैं।
सांगली के आसपास का क्षेत्र कृषि उत्पादन के लिए प्रसिद्ध है। ज्वार, गेहूँ और दलहन यहाँ की मुख्य फ़सलें हैं। हल्दी तो पूरे भारत के व्यापक बाजार पर नियंत्रण रखती है। तसगां क्षेत्र की विशेषता यहाँ के अंगूर हैं, जिसका एक बड़ा बाज़ार है। गन्ना मुख्य सिंचित फ़सल है, जिसने अनेक स्थानों की चीनी मिलों की उन्नति में सहायता की है।
इसका दलहन और हल्दी का बाज़ार भारत की सर्वाधिक महत्त्वपूर्ण मंडियों में से एक है। शहर के उद्योगों में सूती वस्त्र, तेल मिलें और पीतल व तांबे के सामान के निर्माण से जुड़े कारख़ानें हैं। सांगली सुनारों का पारम्परिक केंद्र है। यहाँ की चीनी मिल अग्रणी चीनी प्रसंस्करण इकाई के रूप में गिनी जाती है।
एक ऐसी बजार हैं.जो ऑन लाइन पूरी इंडिया मे सप्लाई करती हैं महाराष्ट्र कार ओल्ड पार्ट्स.हर लेटेस्ट कार के जुना औऱ नये स्पेअरपार्ट्स होम डिलीवरी की सुविधा , caroldpart.com.( www. Autorelife.in से भी जानकारी पा सकते हैं.पस्चिम महाराष्ट्र की 170 शॉप एक ही जगह बहूत बडी मार्केट सांगली मे हैं.जहाँ से पुरे इंडिया मे जूना मटेरियल सप्लाईहोता हैंऔऱ यहाँ ट्रक के ओल्ड स्पेअर पार्ट्स मिलते हैं.जिसका नाम सांगली लोखंड मार्केट. सांगली हैं.जिसके फाउंडर चेअरमेन.सलीमभाई नदाफ.हैं.कर्नाटक बॉण्डरी से नजदीक रहेनें से पुरे कर्नाटक स्टेट से भी बङा व्यापार होता हैं.यहाँ की ख़ूबसूरत वातवरण मे रहेना सेहत के लिए बहूत बढिया हैं.
सांगली शहर में विद्यालयों, तकनीकी संस्थानों और शिवाजी विश्वविद्यालय, कोल्हापुर से संबद्ध कला, विज्ञान और प्रौद्योगिकी महाविद्यालय वाला यह एक महत्त्वपूर्ण शैक्षणिक केंद्र है।
कृष्णा नदी के तट को छोड़कर सांगली का विस्तार सभी दिशाओं में तेजी से हो रहा है। पूर्व में सांगली और मिरज के मिलने से एक विशाल शहरी संकेंद्रण निर्मित होता है। मिरज भी एक भूतपूर्व रियासत की राजधानी था। यह वाद्य यंत्रों के निर्माण के लिए विख्यात है।
मिरज एक रेलवे जंक्शन है, जहां से निकली शाखाएं पश्चिम में कोल्हापुर और पूर्व में कुरडुवाडी, सोलापूर को जोडता है।
सड़क द्वारा और रेलवे द्वारा बड़े नगरों से सम्बद्ध है।
सांगली का गणपति मंदिर श्रद्धालुओं के आकर्षण का केंद्र है। यहाँ स्थित मीर साहेब औलिया की दरग़ाह दूर-दूर तक मशहूर है।
देवसंहिता
देव संहिता प्राचीन काल में लिखा हुआ संस्कृत श्लोकों का एक संग्रह है जिसमे जाट जाति का जन्म, कर्म एवं जाटों की उत्पति का उल्लेख शिव और पार्वती के संवाद के रूप में किया गया है।
ठाकुर देशराज लिखते हैं कि जाटों की उत्पत्ति के सम्बन्ध में एक कथा कही जाती है। महादेवजी के श्वसुर राजा दक्ष ने यज्ञ रचा और अन्य प्रायः सभी देवताओं को तो यज्ञ में बुलाया पर न तो महादेवजी को ही बुलाया और न ही अपनी पुत्री सती को ही निमंत्रित किया। पिता का यज्ञ समझ कर सती बिना बुलाए ही पहुँच गयी, किंतु जब उसने वहां देखा कि न तो उनके पति का भाग ही निकाला गया है और न उसका ही सत्कार किया गया इसलिए उसने वहीं प्राणांत कर दिए. महादेवजी को जब यह समाचार मिला, तो उन्होंने दक्ष और उसके सलाहकारों को दंड देने के लिए अपनी जटा से 'वीरभद्र' नामक गण उत्पन्न किया। वीरभद्र ने अपने अन्य साथी गणों के साथ आकर दक्ष का सर काट लिया और उसके साथियों को भी पूरा दंड दिया. यह केवल किंवदंती ही नहीं बल्कि संस्कृत श्लोकों में इसकी पूरी रचना की गयी है जो देवसंहिता के नाम से जानी जाती है। इसमें लिखा है कि विष्णु ने आकर शिवाजी को प्रसन्न करके उनके वरदान से दक्ष को जीवित किया और दक्ष और शिवाजी में समझोता कराने के बाद शिवाजी से प्रार्थना की कि महाराज आप अपने मतानुयाई 'जाटों' का यज्ञोपवीत संस्कार क्यों नहीं करवा लेते? ताकि हमारे भक्त वैष्णव और आपके भक्तों में कोई झगड़ा न रहे. लेकिन शिवाजी ने विष्णु की इस प्रार्थना पर यह उत्तर दिया कि मेरे अनुयाई भी प्रधान हैं।
देवसंहिता के कुछ श्लोक निम्न प्रकार हैं-
अर्थ- हे भगवन! हे भूतेश! हे सर्व धर्म विशारदों में श्रेष्ठ! हे स्वामिन! आप कृपा करके मेरे तईं जाट जाति का जन्म एवं कर्म कथन कीजिये।। 12।।
अर्थ- हे शंकरजी ! इनकी माता कौन है, पिता कौन है, जाति कौन है, किस काल में इनका जन्म हुआ है ?।। 13।।
अर्थ- महादेवजी पार्वती का अभिप्राय जानकर बोले कि जगन्माता भगवती ! जाट जाति का जन्म कर्म मैं तुम्हारी ताईं सत्य-सत्य कथन करता हूँ कि जो आज पर्यंत किसी ने न श्रवण किया है और न कथन किया है।। 14।।
अर्थ- शिवजी बोले कि जाट महाबली हैं, महा वीर्यवान और बड़े पराक्रमी हैं क्षत्रिय प्रभृति क्षितिपालों के पूर्व काल में यह जाति ही पृथ्वी पर राजे-महाराजे रहीं। जाट जाति देव-जाति से श्रेष्ठ है और दृढ़-प्रतिज्ञा वाले हैं || 15 ||
अर्थ- शंकरजी बोले हे भगवती ! सृष्टि के आदि में वीरभद्रजी की योगमाया के प्रभाव से उत्पन्न जो पुरूष उनके द्वारा और ब्रह्मपुत्र दक्ष महाराज की कन्या गणी से जाट जाति उत्पन्न होती भई, सो आगे स्पष्ट होवेगा || 16 ||
अर्थ- शंकरजी बोले हे देवि ! जाट जाति की उत्पत्ति का जो इतिहास है सो अत्यन्त आश्चर्यमय है। इस इतिहास में विप्र जाति एवं देव जाति का गर्व खर्च होता है। इस कारण इतिहास वर्णनकर्ता कविगणों ने जाट जाति के इतिहास को प्रकाश नहीं किया है || 17 ||
वीरभद्र
वीरभद्र हिंदू पौराणिक कथाओं के एक पात्र हैं और कथाओं के अनुसार यह शिव के एक बहादुर गण थे और प्रथम अवतार थे जिन्होने शिव के आदेश पर दक्ष प्रजापति का सर धड़ से अलग कर दिया। देवसंहिता और स्कंद पुराण के अनुसार शिव ने अपनी जटा से 'वीरभद्र' नामक गण उत्पन्न किया। देवसंहिता गोरख सिन्हा द्वारा मद्य काल में लिखा हुआ संस्कृत श्लोकों का एक संग्रह है जिसमे जाट जाति का जन्म, कर्म एवं जाटों की उत्पति का उल्लेख शिव और पार्वती के संवाद के रूप में किया गया है।
ठाकुर देशराजलिखते हैं कि जाटों की उत्पत्ति के सम्बन्ध में एक मनोरंजक कथा कही जाती है।
महादेवजी के श्वसुर राजा दक्ष ने यज्ञ रचा और अन्य प्रायः सभी देवताओं को तो यज्ञ में बुलाया पर न तो महादेवजी को ही बुलाया और न ही अपनी पुत्री सती को ही निमंत्रित किया। पिता का यज्ञ समझ कर सती बिना बुलाए ही पहुँच गयी, किंतु जब उसने वहां देखा कि न तो उनके पति का भाग ही निकाला गया है और न उसका ही सत्कार किया गया इसलिए उसने वहीं प्राणांत कर दिए। महादेवजी को जब यह समाचार मिला, तो उन्होंने दक्ष और उसके सलाहकारों को दंड देने के लिए अपनी जटा से 'वीरभद्र' नामक गण उत्पन्न किया। वीरभद्र ने अपने अन्य साथी गणों के साथ आकर दक्ष का सर काट लिया और उसके साथियों को भी पूरा दंड दिया। बाद में भगवान ब्रह्मा के अनुरोध पर भगवान शिव ने दक्ष को उनके शीश के स्थान पर बकरे का शीश लगाकर जीवित किया भगवान वीरभद्र का विवाह देवी भद्रकाली के साथ हुआ। उनके 6 पुत्र हुए। जिनके नाम निम्नलिखित हैं -:
1.पोनभद्र ; पूनिया 2.क्ल्हनभद्र ;कल्हण 3.अतिसुरभद्र ; आंजना 4.जखभद्र ; जाखड 5.ब्रह्मभद्र ; भीमरौलिया 6.दहीभद्र ; दहिया
सारसण्डा
सारसण्डा आन्तरोली कला ग्राम पंचायत, डेगाना तहसिल जिला नागौर, राजस्थान भारत मे है। सारसण्डा रेण से ९ किलोमीटर पुर्व मे तथा डेगाना जंक्शन से १५ किलोमीटर पश्चिम मे है। यहा पर विजयनाथजी महाराज की स्माधिस्थल है। यहां का मुख्य रोजगार खेती है। पानी की अच्छी सुविधा है। सरकारी नलकूपो, के अलावा तालाबो का पानी उपयोग मे लिया जाता है।
सारसण्डा ग्राम मे नाथ, सुण्डा, जुजालिया, पारीक, जाट, जागिड्, साद, गोस्वामी,लुहार, तेली,ढोली, कुम्हार, मेघवाल, रेदास, कामङ, हरीजन, राजपुत, जोधा, दरोगा इत्यादि जातियां है।
विजयनाथजी,नेनदासजी,हिरारामजी,जुंजारजीदेवताओ का मंदिर है।
शिक्षा, के हेतुएक सरकारी, स्कुल हे।
फोन्ग न्हा-की बान्ग
फोन्ग न्हा-की बान्ग (वियतनामी: "Vườn quốc gia Phong Nha-Kẻ Bàng") क्वान्ग बिन प्रांत, वियतनाम में एक राष्ट्रीय उद्यान है। इस उद्यान में ३०० गुफाएँ हैं, जिनकी कुल लंबाई ७० किमी है, जिसमें से ब्रिटिश और वियतनामी वैज्ञानिकों ने अब तक २० किमी तक का सर्वेक्षण कर लिया है। इस उद्यान में बहुत सी भूमिगत नदियाँ है और यहाँ बहुत जैव विविधता है। सन् २००३ में युनेस्को ने इसे विश्व धरोहर स्थलों (प्राकृतिक धरोहर स्थल) में सूचीबद्ध किया।
चेट्टिनाडु
चेट्टिनाडु या शेट्टिनाडु दक्षिण भारत का एक प्रदेश है जिसका केन्द्र तमिल नाडु के शिवगंगा जिले के आसपास केन्द्रित है।
चेट्टीनाद भारत के तमिलनाडु में पंड्या नाडू के शिवगंगा जिले का एक क्षेत्र है। १९वीं और २०वीं शताब्दी में, चेट्टीनाद के कई निवास दक्षिण और दक्षिणपूर्व एशिया, विशेष रूप से सिलोन और बर्मा में आ गए। २०१० तक, केवल गांव मूल ९६ के बने रहे। चेट्टीनाद, एक समृद्ध बैंकिंग और व्यापारिक समुदाय, नत्तुकोटई चेट्टियार्स(नगररसार)का घर है। यह इसकी स्थानीय व्यंजनों, वास्तुकला और धार्मिक मंदिरों के लिए भी जाना जाता है। निकटतम हवाई अड्डा मदुरै हवाई अड्डा और तिरुचिरापल्ली अंतर्राष्ट्रीय हवाई अड्डे हैं जबकि इस क्षेत्र के सबसे बड़े शहरों में कराईकुड़ी और देवकोट्टई हैं। चेन्नई से रामेश्वरम तक चलने वाली ट्रेन पुदुक्कोट्टई, कराईकुडी, कनडुकातन(चेत्तीनाद स्टेशन), देवकोट्टै और कालल में रहीं। करैकुडी से चेट्टीनाड तक बार-बार शहर की बसें भी हैं।
नागालैण्ड विश्वविद्यालय
नागालैण्ड विश्वविद्यालय भारत का एक केन्द्रीय विश्‍वविद्यालय है।
इंडियाना विश्वविद्यालय
इंडियाना विश्वविद्यालय अमरीका के इंडियाना प्रांत में स्थित एक विश्वविद्यालय है।
वाशिंगटन विश्वविद्यालय
वाशिंगटन विश्वविद्यालय संयुक्त राज्य के सेंट लुइस उपनगर में स्थित एक निजी विश्वविद्यालय है। इस विश्वविद्यालय की स्थापना सन् १८५३ ईस्वी में अमेरिकी राष्ट्रपति जॉर्ज वाशिंगटन के नाम पर हुई थी। वाशिंगटन विश्वविद्यालय में संयुक्त राज्य के समस्त ५0 राज्यों और ११0 से अधिक देशों के छात्र और अध्यापक शामिल हैं। इस विश्वविद्यालय से २२ नोबेल पुरस्कार विजेताओं का संबंध रहा है।
यूटा विश्वविद्यालय
यूटा विश्वविद्यालय अमरीका के यूटा प्रांत में सॉल्ट लेक सिटी शहर में स्थित सार्वजनिक विश्वविद्यालय है।
अबख़ाज़िया
अबखाजिया ( "Abhazia") आंशिक रूप से अन्तर्राष्ट्रीय पहचान प्राप्त विवादित क्षेत्र है जिसकी एक स्वतंत्र सरकार है। यह क्षेत्र काला सागर के पूर्वी तट और कॉकस के दक्षिण पश्चिम में स्थित है। यह जॉर्जिया का एक हिस्सा था जो कि इसे आज भी स्वतंत्र देश का दर्जा नहीं देता।
अबख़ाज़िया अपने आप को अबख़ाज़िया गणराज्य अथवा अप्सनी के रूप में एक सम्प्रभु राज्य का दर्जा देता है। इसे रूस, निकारागुआ, वेनेज़ुएला और नौरु ने पूर्ण सम्प्रभु तथा दक्षिण ओसेतिया ने आंशिक सम्प्रभु राष्ट्र का एवं ट्रान्सनिस्ट्रिया और नागोर्नो-काराबाख़ ने अज्ञात राज्य के रूप में रखा है।
1930 के दशक से अबख़ाज़िया, सोवियत संघ के गणराज्य जॉर्जिया का हिस्सा था. लेकिन, इसे काफ़ी ख़ुदमुख़्तारी (ऑटोनोमी) हासिल थी। लेकिन, 1931 से पहले अबख़ाज़िया एक स्वतंत्र इलाक़ा हुआ करता था।
1980 के दशक के आख़िर में जब सोवियत संघ बिखरना शुरू हुआ, तो अबख़ाज़िया भी जॉर्जिया से आज़ाद होने के लिए अंगड़ाई लेने लगा। जॉर्जिया, सोवियत संघ से स्वतंत्र होना चाहता था और अबख़ाज़िया उसकी पाबंदी से।
अबख़ाज़िया ने 1990 के दशक में ख़ुद को आज़ाद मुल्क घोषित कर दिया था। लेकिन, इसे गिने-चुने देशों ने ही मान्यता दी है। तो, ये ऐसा देश है, जिसे दुनिया जानती-मानती नहीं।
जब 1991 में जॉर्जिया ने सोवियत संघ से आज़ादी का ऐलान किया, तो, अबख़ाज़िया के बाशिंदों को लगा कि उनकी स्वायत्तता तो ख़त्म हो जाएगी। तनाव बढ़ा और 1992 में गृहयुद्ध छिड़ गया. शुरुआत में तो जॉर्जिया की सेना को बढ़त हासिल हुई और उसने अबख़ाज़िया के बाग़ियों को राजधानी सुखुमी से बाहर ख़देड़ दिया। लेकिन, विद्रोहियों ने फिर से ताक़त जुटाकर जॉर्जिया की सेना पर तगड़ा पलटवार किया. इस लड़ाई में दसियों हज़ार लोग मारे गए। जिसके बाद जॉर्जियाई मूल के 2 लाख से ज़्यादा लोगों को अबख़ाज़िया छोड़कर भागना पड़ा. इस काम में रूस की सेना ने भी अबख़ाज़िया के बाग़ियों की मदद की थी।
2008 में जॉर्जिया से छोटी सी जंग के बाद से रूस की सेनाओं ने अबख़ाज़िया को जॉर्जिया पर हमले के लिए इस्तेमाल करती हैं। अबख़ाज़िया और रूस के रिश्ते बेहद क़रीबी हैं। वो रूस से मिलने वाली मदद पर ही निर्भर है। फ़िलहाल, जॉर्जिया में बाक़ायदा क़ानून है जिसके तहत वहाँ के लोगों को अबख़ाज़िया जाने की मनाही है।
सोवियत संघ के ज़माने में अबख़ाज़िया सैलानियों के बीच बहुत मशहूर था. हल्का गर्म और हल्का सर्द मौसम, सैर-सपाटे के बहुत मुफ़ीद माना जाता था. लेकिन, 1990 के दशक में जब से गृह युद्ध छिड़ा, ये देश सैलानियों से वीरान हो गया. जॉर्जिया की सेनाएं यहां से पीछे हट गईं. आज यहां के होटल और रेस्टोरेंट वीरान पड़े हैं। यहां के बस अड्डे भी सोवियत संघ के ज़माने के हैं। 1990 के दशक से चली आ रही लड़ाई की वजह से यहां मलबों के ढेर लगे हैं। अबख़ाज़िया की करेंसी रूस की रूबल है। देश की ज़्यादातर संपत्तियों पर रूस का ही क़ब्ज़ा है।
एक वक़्त ऐसा भी था कि हर साल क़रीब दो लाख लोग अबख़ाज़िया की सैर के लिए आते थे। ये सैलानी दुनिया भर से आते थे. लेकिन अब यहां सिर्फ़ रूस के लोग घूमने-फिरने आते हैं।
राष्ट्रमण्डल बैंक शृंखला २००७-०८
2007–08 कॉमनवेल्थ बैंक सीरीज एक दिनी अन्तर्राष्ट्रीय क्रिकेट प्रतियोगिता है, जिसका आयोजन ऑस्ट्रेलिया में २००७-२००८ के दौरान किया गया। इस महत्वपूर्ण प्रतियोगिता मैं तीन देश भाग लिया- (१) ऑस्ट्रेलिया, (२) भारत और (३) श्रीलंका।
नोट : "क्योकीं भारत ने ऑस्ट्रेलिया से तीन निर्णायक मैचो में से पहले दोनों निर्णायक मैच जीत लिए है, अतः तीसरे के खेलने की आवश्यकता नहीं हैं।" यह शृंखला भारत ने ऑस्ट्रेलिया को हराकर जीती। ऑस्ट्रेलिआई गेंदबाज़ नेथन ब्रेकन को शृंखला का सर्वश्रेष्ठ खिलाड़ी चुना गया।
कोसोवो गणराज्य
कोसोवो बाल्कन क्षेत्र में स्थित एक विवादास्पद क्षेत्र है। यह स्वघोषित राज्य कोसोवो गणराज्य द्वारा नियंत्रित है, जिसका कमोबेश पूरे क्षेत्र पर नियंत्रण है, केवल कुछ सर्ब क्षेत्र को छोड़कर। सर्बिया संविधान (2006) के अंतर्गत सर्बिया कोसोवो को स्वतंत्र राष्ट्र के रूप में मान्यता नहीं देता, बल्कि उसे अपने संप्रभु क्षेत्र के अंतर्गत संयुक्त राष्ट्र शासित क्षेत्र, कोसोवो और मेतोहिजा स्वशासी प्रान्त मानता है। जबकि सऊदी अरब, कतर, ओमान, कनाडा, संयुक्त राज्य अमेरिका, संयुक्त अरब अमीरात जैसे देश कोसोवो को स्वतंत्र और संप्रभु राष्ट्र की मान्यता देते हैं
इस विवाद के बावजूद कोसोवो एक स्थलरुद्ध (चारो ओर से जमीन से घिरा) देश है, जिसके उत्तर और पूर्व में सर्बिया स्थित है, दक्षिण में मेसाडोनिया गणराज्य, पश्चिम में अल्बानिया और उत्तरपश्चिम में मोन्टेग्रो स्थित है। कोसोवो की राजधानी और सबसे बड़ा शहर प्रिस्टिना है। अन्य बड़े शहरों में पेक, प्रेजरन, जाकोवा और मित्रोविका शामिल हैं।
स्वदेशी जागरण मंच
स्वदेशी जागरण मंच, [राष्ट्रीय स्वयं सेवक संघ] का एक आर्थिक संगठन है जो स्वदेशी (Indigenous) उद्योगों एवं संस्कृति के विकास के लिये जनता में जागरूकता पैदा करता है। इसकी पहचान संघ परिवार के एक घटक के रूप में है।
स्वदेशी जागरण मंच, २२ नवम्बर सन १९९१ को नागपुर में अस्तित्व में आया। राष्ट्रीय स्तर की पाँच संस्थाओं-भारतीय मजदूर संघ, अखिल भारतीय विद्यार्थी परिषद, भारतीय किसान संघ, अखिल भारतीय ग्राहक पंचायत, एवं सहकार भारती ने दत्तोपन्त ठेंगड़ी की उपस्थिति में सम्मिलित रूप से इसकी नींव रखी।
मधुकर दत्तात्रेय देवरस
मधुकर दत्‍तात्रेय देवरस (11दिसम्बर1915-17 जून1996) राष्ट्रीय स्वयंसेवक संघ के तृतीय सरसंघचालक थे। वे 'बाला साहब देवरस' नाम से अधिक प्रसिद्ध हैं।
श्री बाला साहब देवरस का जन्म 11 दिसम्‍बर 1915 को नागपुर में हुआ था। उनके पिता सरकारी कर्मचारी थे और नागपुर इतवारी में आपका निवास था। यहीं देवरस परिवार के बच्चे व्यायामशाला जाते थे 1925 में संघ की शाखा प्रारम्भ हुई और कुछ ही दिनों बाद बालासाहेब ने शाखा जाना प्रारम्भ कर दिया।
स्थायी रूप से उनका परिवार मध्यप्रदेश के बालाघाट जिले के आमगांव के निकटवर्ती ग्राम कारंजा का था। उनकी सम्‍पूर्ण शिक्षा नागपुर में ही हुई। "न्यू इंगलिश स्कूल" मे उनकी प्रारम्भिक शिक्षा हुई। संस्कृत और दर्शनशास्त्र विषय लेकर "मौरिस कालेज" से बालासाहेब ने 1935 में बीए किया। दो वर्ष बाद उन्होंने विधि (लॉ) की परीक्षा उत्तीर्ण की। विधि स्नातक बनने के बाद बालासाहेब ने दो वर्ष तक 'अनाथ विद्यार्थी बस्ती गृह' मे अध्यापन कार्य किया। इसके बाद उन्हें नागपुर मे नगर कार्यवाह का दायित्व सौंपा गया। 1965 में उन्हें सरकार्यवाह का दायित्व सौंपा गया जो 6 जून 1973 तक उनके पास रहा।
श्रीगुरू जी के स्वर्गवास के बाद 6 जून 1973 को सरसंघचालक के दायित्व को ग्रहण किया। उनके कार्यकाल में संघ कार्य को नई दिशा मिली। उन्होंने सेवाकार्य पर बल दिया परिणाम स्‍वरूप उत्‍तर पूर्वाचल सहित देश के वनवासी क्षेत्रों के हजारों की संख्‍या में सेवाकार्य आरम्भ हुए।
सन् 1975 में भारत की तत्कालीन प्रधानमंत्री श्रीमती इन्दिरा गांधी ने आपातकाल की घोषणा कर संघ पर प्रतिबन्‍ध लगा दिया। हजारों संघ के स्‍वयंसेवको को मीसा तथा डी आई आर जैसे काले कानून के अन्‍तर्गत जेलों में डाल दिया गया और यातनाऐं दी गई। परमपूज्‍यनीय बाला साहब की प्रेरण एवं सफल मार्गदर्शन में विशाल सत्‍याग्रह हुआ और 1977 में आपातकाल समाप्‍त होकर संघ से प्रतिबन्‍ध हटा।
स्‍वास्‍थ्‍य कारणों से जीवन काल में ही सन् 1994 में ही सरसंघचालक का दायित्व उन्होंने प्रो॰ राजेन्‍द्र प्रसाद उपाख्‍य रज्‍जू भइया को सौंप दिया। 17 जून 1996 को उनका स्वर्गवास हो गया।
उनके छोटे भाई भाऊराव देवरस ने भी संघ परिवार एवं भारतीय राजनीति में महती भूमिका निभाई।
के एस सुदर्शन
श्री कुप्पाहाली सीतारमय्या सुदर्शन (१८ जून १९३१-१५ सितंबर २०१२) राष्ट्रीय स्वयंसेवक संघ के पाँचवें सरसंघचालक थे। मार्च २००९ में श्री मोहन भागवत को छठवाँ सरसंघचालक नियुक्त कर स्वेच्छा से पदमुक्त हो गये। 15 सितम्बर 2012 को अपने जन्मस्थान रायपुर में 81 वर्ष की अवस्था में इनका निधन हो गया।
ह्फ्घफ्घ
प्रवीण तोगड़िया
प्रवीण तोगड़िया भारत के डॉक्टर, कैंसर सर्जन और हिन्दू राष्ट्रवाद के प्रबल उद्घोषक हैं। वे विश्व हिन्दू परिषद के पूर्व अन्तरराष्ट्रीय अध्यक्ष हैं। सम्प्रति वे 'अन्तरराष्ट्रीय हिन्दू परिषद' के अध्यक्ष हैं। समझा जाता है कि वर्तमान में संघ परिवार से उनके सम्बन्ध अच्छे नहीं हैं। वे नरेन्द्र मोदी के आलोचक हैं।
उन्हें १९७९ में राष्ट्रीय स्वयंसेवक संघ के स्वयंस्वेकों का मुख्य मार्गदर्शक केवल २२ वर्ष की उम्र में चुना गया। उन्हें उनके उत्तेजक और गर्म बयानों के लिए जाना जाता है। हिंदुत्व की व्याख्या का ये उदहारण समेत सटीक विवरण देते है। ये सौराष्ट्र के पटेल है, किसान के बेटे है, ये अहमदाबाद में पढाई के लिए आये थे। ये चाल में रहते थे पर पढाई में हमेशा अव्वल आते थे। बचपन में एक बार उन्हें सोमनाथ मंदिर में जाने का अवसर प्राप्त हुआ (सोमनाथ के पुनरुद्धार से पहले), जब उन्होंने सोमनाथ के ध्वस्त अवशेष देखे तो उनके जीवन की दिशा ही बदल गयी और वे हिन्दुतत्व के पुनरुद्दार में लग गए। ये युवा अवस्था में ही राष्ट्रीय स्वयं सेवक संघ से जुड़ गए थे। रामेश्वर पालीवाल, एक आरएसएस प्रचारक संघ के मार्गदर्शन मे युवा तोगड़िया ने स्वयं सेवक के रूप में अपना जीवन शुरू किया। विश्व हिन्दू परिषद के कार्यकर्मो में व्यस्त रहने के बावजूद भी ये महीने में एक सप्ताह रोगियों की जाँच के लिए देते है। तोगडिया के मुताबिक हिन्दू मजबूत और सैन्य स्थिति में होने के बावजूद सभी धर्मो को सामान दृष्टि से देखता है।
तोगड़िया ने विहिप के अंतरराष्ट्रीय अध्यक्ष के रूप में सिंघल की जगह ली थी किन्तु 14 जून 2018 को उन्होंने स्वयं को विश्व हिन्दू परिषद से अलग कर लिया तथा 24 जून 2018 को दिल्ली में अपने समर्थकों के साथ राम मंदिर, धारा-370 गौ हत्या पर कानून जैसे मुद्दों को केंद्र बना कर "अंतरराष्ट्रीय हिन्दू परिषद" (AHP) की स्थापना की ।
उमा भारती
उमा श्री भारती (जन्म: 3 मई 1959 को एक लोधी राजपूत परिवार में), भारतीय राजनेत्री है और भारत की जल संसाधन, नदी विकास और गंगा सफाई मंत्री थी। वे मध्य प्रदेश की मुख्यमंत्री रह चुकी है। उन्हें ग्वालियर की महारानी विजयराजे सिंधिया ने उभारा। साध्वी ऋतम्भरा के साथ उन्होंने राम जन्मभूमि आन्दोलन में प्रमुख भूमिका निभाई। इस दौरान उनका नारा था "श्री रामलला घर आयेंगे मंदिर वहीं बनायेंगे"। वह युवावस्था में ही भारतीय जनता पार्टी से जुड़ गयीं थी। उन्होंने १९८४ में सर्वप्रथम लोकसभा चुनाव लड़ा, परन्तु हार गयीं। १९८९ के लोकसभा चुनाव में वह खजुराहो संसदीय क्षेत्र से सांसद चुनी गयीं और १९९१, १९९६, १९९८ में यह सीट बरक़रार रखी। १९९९ में वह भोपाल सीट से सांसद चुनी गयीं। वाजपेयी सरकार में वह मानव संसाधन विकास, पर्यटन, युवा मामले एवं खेल और अंत में कोयला और खदान जैसे विभिन्न राज्य स्तरीय और कैबिनेट स्तर के विभागों में कार्य किया।
२००३ के मध्य प्रदेश विधानसभा चुनावों में, उनके नेतृत्व में भाजपा ने तीन-चौथाई बहुमत प्राप्त किया और मुख्यमंत्री बनीं। अगस्त २००४ उन्होंने मुख्यमंत्री पद से इस्तीफा दे दिया, जब उनके खिलाफ १९९४ के हुबली दंगों के सम्बन्ध में गिरफ्तारी वारंट जारी हुआ।
उमा भारती का जन्म टीकमगढ़ जिले के डुंडा नामक स्थान पर हुआ। उनकी शिक्षा छठी कक्षा तक हुई। वह बचपन से ही निडर और बेबाक थीं। उनमे साहस और नेतृत्व करने की बचपन से ही देखी जाती थी। वह लोधी समुदाय के अंतर्गत आती हैं। नवम्बर २००४ को लालकृष्ण आडवाणी की आलोचना के बाद उन्हें भाजपा से से बर्खास्त कर दिया गया। २००५ में उनकी बर्खास्तगी हट गयी और उन्हें पार्टी की संसदीय बोर्ड में जगह मिली। इसी साल वह पार्टी से हट गयी क्योंकि उनके प्रतिद्वंदी शिवराज सिंह चौहान को मध्य प्रदेश का मुख्यमंत्री बना दिया गया। इस दौरान उन्होंने भारतीय जनशक्ति पार्टी नाम से एक अलग पार्टी बना ली।
७ जून २०११ को उनकी पुनः भाजपा में वापसी हुई। उत्तर प्रदेश में पार्टी की स्थिति सुधारने के लिए उन्होंने "गंगा बचाओ" अभियान चलाया।
मार्च २०१२ में हुए उत्तर प्रदेश विधानसभा चुनावों में वह महोबा जिले की चरखारी सीट से विधानसभा सदस्य चुनी गयीं। वे वर्ष-२०१४ में झांसी लोक सभा निर्वाचन क्षेत्र से १६वीं लोकसभा की सांसद चुनी गई हैं और उन्हें मोदी मंत्रिमंडल में भारत की जल संसाधन, नदी विकास और गंगा सफाई मंत्री बनाया गया हैं।
उमा भारती निम्नलिखित पदों पर रहीं:
राम जन्मभूमि
हिन्दुओं की मान्यता है कि श्री राम का जन्म अयोध्या में हुआ था और उनके जन्मस्थान पर एक भव्य मन्दिर विराजमान था जिसे मुगल आक्रमणकारी बाबर ने तोड़कर वहाँ एक मस्जिद बना दी।
राष्ट्रीय स्वयंसेवक संघ और भारतीय जनता पार्टी की अगुवाई में इस स्थान को मुक्त करने एवं वहाँ एक नया मन्दिर बनाने के लिये एक लम्बा आन्दोलन चला। ६ दिसम्बर सन् १९९२ को यह विवादित ढ़ांचा गिरा दिया गया और वहाँ श्री राम का एक अस्थायी मन्दिर निर्मित कर दिया गया।
राम जन्मभूमि विवाद का संक्षिप्त इतिहास इस प्रकार से है:
सेवा भारती
सेवा भारती, राष्ट्रीय स्वयंसेवक संघ द्वारा चालित एक प्रकल्प है। यह मुख्यत: वनवासी क्षेत्रों में कार्य करता है। इसके मुख्य कार्य हैं - शिक्षा, संस्कार, सामाजिक जागरूकता, स्वरोजगार धर्म-परिवर्तन से वनवासियों की रक्षा आदि।
यह एक गैर-सरकारी संगठन है जो कि भारतीय समाज के आर्थिक रूप से कमजोर वर्गों में सामाजिक आर्थिक रूप से हाशिए वाले, जनजातीय और स्वदेशी समुदायों पर विशेष ध्यान केंद्रित करता है। यह हजारों केंद्रों के अपने देशव्यापी नेटवर्क के माध्यम से मुफ्त चिकित्सा सहायता, शिक्षा, साथ हीं स्वाबलंबन के लिए व्यावसायिक प्रशिक्षण जैसे कई कल्याणकारी और सामाजिक सेवा कार्यक्रमों को शुरू करके शहरी झोपड़पट्टियों और पुनर्वास कॉलोनियों के बीच भी काम करता है। यह सैंकड़ों जिलों में साल भर लाखों गतिविधियों को चलाता है। आपदा (बाढ़, भुकम्प, आदि) के समय बढ़-चढ़कर समाज हर हिस्से में सहायता के लिए बिना भेद-भाव तत्पर रहती है।सेवा भारती के कुछ और प्रकल्प भी है जिसमें मातृ मंडल सेवा भारती युवा भारती इत्यादि हैं मातृ मंडल सेवा भारती बहनों का एक कार्यक्रम है जिसके माध्यम से बहुत सारे संस्कार केंद्र शिक्षा केंद्र सिलाई केंद्र कढ़ाई केंद्र महिलाओं के उत्थान हेतु कार्य किए जाते हैं विभिन्न विभिन्न सेवा बस्तियों में कार्य करने हेतु प्रकल्प चलाए जाते हैं जिसमें महिलाओं से प्रशिक्षण की व्यवस्था की जाती है जो महिलाएं सिलाई कढ़ाई सीखना चाहती हैं उन्हें स्वावलंबी बनाने हेतु ट्रेनिंग दी जाती है उनके बच्चों को या आसपास के बच्चों को संस्कार केंद्र की मदद से संस्कार दिए जाते हैं जिसमें प्रातः उठना माता पिता का चरण स्पर्श परिवार में रहना अच्छे से बर्ताव करना पढ़ाई करना चित्रकला संगीत सामान्य ज्ञान संस्कृत अन्य विषयों पर जानकारी उपलब्ध कराई जाती है और उनका उत्साहवर्धन किया जाता है ऐसे कार्य सेवा भारती के द्वारा ही किए जाते हैं
विद्या भारती
विद्या भारती  , भारत में शिक्षा के क्षेत्र में सबसे बड़ी अशासकीय संस्था है। इसका पूरा नाम "विद्या भारती अखिल भारतीय शिक्षा संस्थान" है। इसकी स्थापना सन् 1977 में हुई थी।
विद्या भारती के मार्गदर्शन में देश में लगभग हजारों से ज्यादा शिक्षा संस्थान का कार्य कर रहे हैं। विद्या भारती, शिक्षा के सभी स्तरों - प्राथमिक, माध्यमिक एवं उच्च पर कार्य कर रही है। इसके अलावा यह शिक्षा के क्षेत्र में अनुसंधान करती है। विद्या भारती का अपना शोध विभाग है। विद्या भारती के तहत, हजारों शिक्षण_प्रशिक्षण संस्थान संचालित होते हैं । विद्या भारती -शिशुवाटिका , सरस्वती शिशु मंदिर ,सरस्वती विद्या मंदिर , प्राथमिक, उच्च प्राथमिक, माध्यमिक, वरिष्ठ माध्यमिक, संस्कार केंद्र, एकल विद्यालय, पूर्ण एवं अर्द्ध आवासीय विद्यालय और महाविद्यालयों के छात्र_ छात्रों के लिए शिक्षा प्रदान करता है।
आज लक्षद्वीप और मिजोरम को छोड़कर सम्पूर्ण भारत में 86 प्रांतीय एवं क्षेत्रीय समितियाँ विद्या भारती से संलग्न हैं। इनके अंतर्गत कुल मिलाकर 30,000 शिक्षण संस्थाओं में 9,00,000 शिक्षकों के मार्गदर्शन में 45 लाख छात्र-छात्राएं शिक्षा एवं संस्कार ग्रहण कर रहे हैं। इनमें से 49 शिक्षक प्रशिक्षक संस्थान एवं महाविद्यालय, 2353 माध्यमिक एवं 923 उच्चतर माध्यमिक विद्यालय, 633 पूर्व प्राथमिक एवं 5312 प्राथमिक, 4164 उच्च प्राथमिक एवं 6127 एकल शिक्षक विद्यालय तथा 3679 संस्कार केंद्र हैं। आज नगरों और ग्रामों में, वनवासी और पर्वतीय क्षेत्रों में झुग्गी-झोंपड़ियों में, शिशु वाटिकाएं, शिशु मंदिर, विद्या मंदिर, सरस्वती विद्यालय, उच्चतर शिक्षा संस्थान, शिक्षक प्रशिक्षण केंद्र और शोध संस्थान हैं। इन सरस्वती मंदिरों की संख्या निरंतर बढ़ रही है और आज विद्या भारती भारत में सबसे बड़ा गैर सरकारी शिक्षा संगठन बन चुका है।
1952 में संघ प्रेरणा से कुछ निष्ठावान लोग शिक्षा के पुनीत कार्य में जुटे। राष्ट्र निर्माण के इस कार्य में लगे लोगों ने नवोदित पीढ़ी को सुयोग्य शिक्षा और शिक्षा के साथ संस्कार देने के लिए "सरस्वती शिशु मंदिर" की आधारशिला गोरखपुर में पांच रुपये मासिक किराये के भवन में पक्की बाग़ में रखकर प्रथम शिशु मंदिर की स्थापना से श्रीगणेश किया। इससे पूर्व कुरुक्षेत्र मे गीता विद्यालय, की स्थापना 1946 में हो चुकी थी।
उत्तर प्रदेश में शिशु मंदिरों के संख्या तीव्र गति से बढ़ने लगी। इनके मार्गदर्शन एवं समुचित विकास के लिए 1958 में 'शिशु शिक्षा प्रबंध समिति' नाम से प्रदेश समिति का गठन किया गया। सरस्वती शिशु मंदिरों को सुशिक्षा एवं सद्संस्कारों के केन्द्रों के रूप में समाज में प्रतिष्ठा एवं लोकप्रियता प्राप्त होने लगी। अन्य प्रदेशों में भी जब विद्यालयों की संख्या बढ़ने लगी तो उन प्रदेशों में भी प्रदेश समितियों का गठन हुआ। पंजाब एवं चंडीगढ़ में सर्वहितकारी शिक्षा समिति, हरियाणा में हिन्दू शिक्षा समिति, असम में शिशु शिक्षा समिति बनी। इसी प्रयत्न ने 1977 में अखिल भारतीय स्वरुप लिया और विद्या भारती संस्था का प्रादुर्भाव दिल्ली में हुआ। इसके बाद सभी प्रदेश समितियां विद्या भारती से सम्बद्ध हो गईं।
विद्या भारती की राज्यस्तरीय समितियों के अलग-अलग नाम हैं। ये नाम उन राज्यों के सामाजिक-सांस्कृतिक स्थितियों का प्रतिनिधित्व करते हैं।स्वामी विवेकानन्द के अनुसार ”मनुष्य के भीतर समस्त ज्ञान अवस्थित है, जरूरत है उसे जागृत करने के लिए उपयुक्त वातावरण निर्मित करने की” शिक्षा की इस उद्देश्य की प्राप्ति हेतु विद्यालय में शिक्षण भारतीय मनोविज्ञान के सिध्दान्तो पर आधारित पंचपदी शिक्षा पद्दति के द्वारा किया है।
भारतीय वनवासी कल्याण आश्रम
अखिल भारतीय वनवासी कल्याण आश्रम भारत के वनो मे बसने वाले ८ करोड वनवासियों के सर्वांगीण विकास हेतु कार्य में संलग्न संस्था है। आश्रम वनवासियों के विकास के लिये सूदूर जनजातीय गांवों के सामाजिक और आर्थिक विकास के लिये तरह-तरह के कार्यक्रम चलाता रहता है। पूरे भारत में इसकी शाखाएँ हैं। इसका मुख्यालय जशपुरनगर छत्तीसगढ़, भारत में है। इसका ध्येयवाक्य है - "नगरवासी, ग्रामवासी, वनवासी : हम सभी हैं भारतवासी"
वनवासी कल्याण आश्रम की स्थापना सन् १९५२ में बालासाहेब देशपाण्डे ने की थी।
शिक्षा प्रसार हेतु वनवासी कल्याण आश्रम भी सुदूर जनजाति क्षेत्र में विभिन्न प्रकार के प्रयास कर रहा है। जैसे..
अनौपचारिक शिक्षा के प्रयास: बालवाड़ी, संस्कार केन्द्र, रात्री पाठशाला, एकल विद्यालय
औपचारिक शिक्षा: प्राथमिक शाला, माध्यमिक शाला
अन्य प्रयास: अभ्यासिका (ट्युशन क्लास), पुस्तकालय, वाचनालय .. किसी भी संवेदनशील व्यक्ति को अत्यंतीक पीड़ा देनेवाली बात यह है की वन पर्वतों में बसे गाँवों में यदि किसी बिमार व्यक्ति को दवाई अथवा उपचार की आवश्यकता है और वह उसके गाँव में यदि उपलब्ध नहीं है तो उसकी क्या स्थिति होगी ? तब उसे कई किलो मीटर दूर जाना अनिवार्य है। आरेाग्य सेवा सभी को उपलब्ध हो इस हेतु वनवासी कल्याण आश्रम जनजाति क्षेत्र में कार्यरत है। कहीं चिकित्सा केन्द्र तो कहीं छोटासा अस्पताल, कहीं चल चिकित्सालय (मोबाईल मेडिकल युनिट) तो कहीं आरोग्य रक्षक योजना जैसे विविध प्रयास चल रहे है। लाखों रोगियों को वर्ष भर में दवाईयाँ अथवा उपचार की सुविधा उपलब्ध कराई जाती है। इस हेतु नगरों से कई सेवाभावी चिकित्सक अपना मूल्यवान समय देकर सेवारत है। देश के कुछ राज्यों में पशुओं की चिकित्सा हेतु भी कम चल रहा है। वर्षाकाल जैसे समय आवागमन की प्रतिकूलता का विचार किये बीना छोटे-छोटे गाँवों में चिकित्सा शिविरों का आयोजन होता है। ऐसे वर्षभर में हज़ारों चिकित्सा शिविरों में लाखों वनवासी बन्धु लाभान्वित होते है। अपने वनवासी बन्धुओं में शारीरिक क्षमता एवं कौशल विपूल मात्रा में है। सुदूर गाँवों में जाना खेल प्रतिभाओं की शोध कर उन्हें प्रशिक्षण देकर अवसर प्रदान करना यह खेलकूद आयाम का महत्वपूर्ण कार्य है। आज कई वर्षों से इस खेलकूद के क्षेत्र में कार्यरत वनवासी कल्याण आश्रम ने अनेक उपलब्धियाँ पाई। खेल जगत को कई युवा खिलाड़ी मिले है।
प्रति चार वर्षां में एक बार राष्ट्रीय स्तर पर एक खेल प्रतियोगिता का आयोजन होता है। इसके पूर्व तहसील (ब्लाक) स्तर से लेकर जिला एवं प्रान्त स्तर पर भी प्रतियागिताओं का आयोजन होता है। सारे देश में हज़ारों, लाखों वनवासी युवा इसमें सहभागी होते है। प्रशिक्षण और खेलने का अवसर, दोनों प्राप्त हेाने के कारण प्रतिभा निखरती है। परिणामस्वरूप सुदूर छोटे छोटे गाँवे के खिलाड़ियों को आगे आने का अवसर मिलता है। प्रतिवर्ष वनवासी कल्याण आश्रम द्वारा तीरंदाजी और किसी एक खेल की प्रतियोगिता भी राष्ट्रीय स्तर पर होती है।